**Klasifikacija automobila** je u pravilu subjektivna s obzirom da mnoga vozila spadaju u više različitih kategorija, a neka ne spadaju ni u jednu. Svi tipovi automobila nisu uobičajeni za sve zemlje, a u nekima se koriste isti izrazi za različite kategorije. U ovom članku se uglavnom koriste izrazi koji su uobičajeni za Sjevernu Ameriku, odnosno u Evropi.

Sistemi klasifikacije
---------------------

Dolje su navedene najčešće korištene klasifikacije. Kada je god moguće, koristi se ekvivalent Euro NCAP klasifikacije. Rent-a-car kompanije koriste ACRISS Car Classification Code. Američka Agencija za zaštitu okoline SAD (EPA) koristi posebnu klasifikaciju ovisno o broju putnika i volumena. Sličnu klasifikaciju koristi i kanadska EPA. U Australiji vlastitu klasifikaciju koristi Federalna komora automobilske industrije.

|  |
| --- |
| **Klasifikacija automobila** |
| Američki engleski | Britanski engleski | Segment (koristi se u Evropi) | Klasa Euro NCAP | Primjeri |
| Microcar | Microcar, Bubble car |  - |  - | BMW Isetta, Smart Fortwo |
|  - | City car | A-segment | Supermini | Daewoo Matiz, Renault Twingo, Toyota Aygo, VW Lupo |
| Subcompact car | Supermini | B-segment | Hyundai Accent, Ford Fiesta, Opel Corsa, Suzuki Swift |
| Compact car | Small family car | C-segment | Small family car | Ford Focus, Toyota Corolla, Opel Astra, VW Golf |
| Mid-size car | Large family car | D-segment | Large family car | Ford Mondeo, Opel Vectra, Toyota Camry, VW Passat |
| Entry-level luxury car | Compact executive car | Audi A4, BMW 3 Series, Mercedes C-Class |
| Full-size car | Executive car | E-segment | Executive car | Ford Crown Victoria, Holden Commodore, Opel Omega |
| Mid-size luxury car | Audi A6, BMW 5 Series, Mercedes E-Class |
| Full-size luxury car | Luxury car | F-segment |  - | Audi A8, BMW 7 Series, Mercedes S-Class |
| Sports car | Sports car |  - |  - | Chevrolet Corvette C6, Porsche 911 |
| Grand tourer | Grand tourer |  - |  - | Jaguar XK, Maserati GranTurismo |
| Supercar | Supercar |  - |  - | Bugatti Veyron, Ferrari Enzo |
| Convertible | Convertible |  - |  - | Mercedes CLK, Volvo C70, VW Eos |
| Roadster | Roadster |  - | Roadster sports | Audi TT, BMW Z4, Porsche Boxster |
|  - | Leisure activity vehicle | B-segment | Small MPV | Peugeot Partner, Škoda Roomster |
|  - | Mini MPV | B-segment | Opel Meriva, Fiat Idea, Ford Fusion |
| Compact minivan | Compact MPV, Midi MPV | C-segment | Mazda5, Opel Zafira, Renault Scénic, VW Touran |
| Minivan | Large MPV | D-segment | Large MPV | Ford Galaxy, Toyota Previa, Renault Espace |
| Mini SUV | Mini 4x4 | B-segment | Small Off-Road 4x4 | Daihatsu Terios, Mitsubishi Pajero iO , Suzuki Jimny |
| Compact SUV | Compact 4x4 | C/D-segment | Honda CR-V, BMW X3, Ford Escape, Toyota RAV4 |
| Mid-size SUV | Large 4x4 | E-segment | Large Off-Road 4x4 | BMW X5, Jeep Grand Cherokee, VW Touareg |
| Full-size SUV | F-segment | Cadillac Escalade, Chevrolet Suburban, Range Rover, Toyota Land Cruiser |
| Pickup truck | Pick-up |  - | Pick-up | Ford F-150, Mitsubishi Triton/L200, Nissan Navara |

Mikroautomobili
---------------

Automobil niske klase - Smart Fortwo
Automobil kompaktne klase - Volkswagen Golf
Automobil srednje klase - BMW serije 3
Automobil više srednje klase - Audi A6
Automobil visoke klase - Maybach 57 i 62
*Glavni članci: Mikroautomobil i Bubble car*
Ova vozila, koja se obično smatraju hibridima automobila i motocikla, imaju motor ispod 1 litre, obično samo dva sjedala, te su često neortodoksne konstrukcije. Neki mikroautomobili su na tri kotača, dok ih većina ima četiri kotača. Mikroautomobili su bili posebno popularni u poratnoj Evropi, kada se za njih koristio nadimak "Bubble car" (engleski *Automobil-mjehurić*). Suvremeni nasljednik mikroautomobila je Smart Fortwo.

Primjeri mikroautomobila:

* Isetta
* Messerschmitt microcar
* Subaru 360

Hatchback, limuzine i karavani
------------------------------

*Glavni članci: Hatchback, Limuzina, i Karavan (automobil)*
### Gradski automobil

*Glavni članci: Gradski automobil i Kei automobil*
Gradski automobil je maleni automobil napravljen za vožnju po gradskim područjima. Za razliku od mikroautomobila, gradski automobil ima veću brzinu, kapacitet i (barem u percepciji) zaštitu vozača i putnika zbog čega se smatraju sigurnijim u miješanim sredinama i raznim vremenskim uvjetima. Iako gradski automobili mogu dostići brzine za vožnju na autocestama, to nije njihova svrha. U Japanu se gradski automobili nazivaju kei automobilima. Kei automobili se ističu striktnim standardima veličine i motora: motori moraju imati maksimalni volumen od 660 cm³ a dužina automobila mora biti ispod 3400 mm.

Primjeri kei automobila:

* Autozam AZ-1
* Daihatsu Copen
* Honda Beat

Primjeri gradskih automobila:

* Fiat Cinquecento
* Peugeot 107
* Toyota Aygo

### Supermini/subkompaktni automobil

*Glavni članci: Supermini car i Subcompact car*
Ova klasa automobila se zove **supermini** u Evropi, a **subcompact** u Sjevernoj Americi. Superminiji imaju tri, četiri ili pet vrata te su dizajnirani da komotno prime četiri putnika. Većina supermini hatchbackova su prosječno 3900 mm dugi, doku su limuzine i karavani dugi oko 4200 mm.

U Evropi su prvi superminiji bili Fiat 500 iz 1957. i Austin Mini iz 1959. godine. Danas su superminiji među najprodavanijim vozilima Evrope.

Primjeri superminija / subkompaktnih vozila:

* Ford Fiesta
* Nissan Micra
* Volkswagen Polo

Izvori
------

1. ↑  How are vehicle size classes defined? FuelEconomy.gov, part of the U.S. Department of Energy
2. ↑  CANADIAN ENVIRONMENTAL PROTECTION ACT, 1999 Arhivirano 2008-08-13 na Wayback Machine-u Canada Gazette
3. ↑  VFACTS Motor Vehicle Classifications and Definitions Australian FCAI - Federal Chamber of Automotive Industries

Eksterni linkovi
----------------

* EuroNCAP classifications